Skardseterlia naturreservat

Skardseterlia naturreservat består av et område ved Skjerdingfjellet i Ringebu kommune. Området ble vernet 2. september 2005 og inngår i verneplan for skogvern. Verneforskriften sier at formålet med vernet er «å bevare et til dels urørt naturområde med sitt biologiske mangfold i form av naturtyper, økosystemer, arter og naturlige økologiske prosesser. Området har en særskilt pedagogisk og vitenskapelig betydning som gammelt skogforskningsområde. Området er egenartet fordi det har en stor høgdegradient og stedvis har god kontinuitet i død ved og gode forekomster av sjeldne og sårbare arter, i tillegg til forekomst av alle vegetasjonstyper av gran- og furuskoger i regionen i naturskogtilstand.» Referanser